'আম্মা' আর নেই। এই কথাটাই যেন মেনে নিতে পারছেন না তামিলনাড়ুর মানুষজন। আর আম্মার শোকে এ পর্যন্ত মৃত্যু হয়েছে ৭৭ জনের। বুধবার রাতে এআইএডিএমকে-র তরফ থেকে এমনটাই জানানো হয়েছে। ওই মৃত ব্যক্তিদের পরিবারপিছু ৩লক্ষ টাকা করে দেওয়া হবে বলে জানানো হয়েছে এআইএডিএমকে-র তরফে। শুধু তাই নয়, জয়ললিতার আরোগ্য কামনায় যারা হাতের আঙুল কেটেছিলেন, তাঁদের পরিবারকেও ৫০হাজার টাকা করে দেওয়া হবে। আত্মহত্যার চেষ্টা করে যাঁরা হাসপাতালে ভর্তি তাঁদের চিকিৎসার খরচাও বহন করবে দল।
আরও পড়ুন
আম্মা-টুইটে আম্মাই নেই, প্রশ্ন মেলোড্রামা কি থাকতেই হবে?
সমাহিত আম্মা, টাকা, সোনা, শাড়ি, গাড়ির কী হবে?
যদিও কেন্দ্রীয় গোয়েন্দা সংস্থার রিপোর্ট জানাচ্ছে, এ পর্যন্ত জয়ললিতার শোকে মৃতের সংখ্যাটা ৩০। তবে এআইডিএমকে'র তরফে মৃত ৭৭জনের নামের তালিকাও প্রকাশ করা হয়েছে। তবে মৃত্যুর সংখ্যাটা জয়ললিতাকে হাসপাতালে ভর্তি করার দিন থেকে না কি তাঁর মৃত্যুর পরে, তা স্পষ্ট করা হয়নি এআইএডিএমকে-র প্রেস রিলিজে।